ai4bharat/Pralekha huggingface dataset:
ఆర్థిక మంత్రిత్వ శాఖ
కోవిడ్-19పై పోరాటం దిశగా ‘పీఎం కేర్స్’ నిధికి పెన్షన్ నిధి
నియంత్రణ-అభివృద్ధి ప్రాధికార సంస్థ  విరాళం
నవ్య కరోనా వైరస్  మహమ్మారిపై పోరాటానికి చేయూతగా తమ ఉద్యోగుల జీతాల నుంచి కొంత మొత్తాన్ని ‘పీఎం కేర్స్’ నిధికి విరాళంగా ఇస్తున్నట్లు పెన్షన్ నిధి నియంత్రణ-అభివృద్ధి ప్రాధికార సంస్థ  ప్రకటించింది. ఈ మేరకు దేశంలోని ఇతర ప్రభుత్వ సంస్థలు, పరిశ్రమాధిపతులు, ప్రముఖుల బాటలో తమ ఉద్యోగులు కూడా తమవంతు సహాయం అందించాలని నిర్ణయించినట్లు పీఎప్ఆర్డీఏ చైర్మన్ శ్రీ సుప్రతిమ్ బందోపాధ్యాయ్ తెలిపారు. ఈ సంక్షోభ సమయంలో బాధ్యతలను శక్తివంచన లేకుండా పంచుకోవడం పౌరులుగా తమ కర్తవ్యమని ఆయన పేర్కొన్నారు.
పీఎఫ్ఆర్డీఏ గురించి...
పెన్షన్ నిధి నియంత్రణ-అభివృద్ధి ప్రాధికార సంస్థ- పార్లమెంటు ఆమోదంతో చట్టబద్ధంగా ఏర్పడింది. జాతీయ పెన్షన్ వ్యవస్థ ను ఎదుగుదలను క్రమబద్ధంగా ప్రోత్సహించడం, తన పరిధిలోగల పెన్షన్ పథకాలను పర్యవేక్షించడం ఈ చట్టం కర్తవ్యాలు. ఈ మేరకు సదరు చట్టాన్ని దాదాపు అన్ని రాష్ట్ర ప్రభుత్వాలూ తమ ఉద్యోగుల కోసం అమలు చేస్తున్నాయి. ఈ మేరకు 2020 మార్చి 31నాటికి జాతీయ పెన్షన్ పథకం, అటల్ పెన్షన్ యోజన కింద నమోదైనవారి సంఖ్య 3.45 కోట్లు దాటింది. తదనుగుణంగా సంస్థ నిర్వహణలోని ఆస్తుల విలువ  రూ.4,17,478 కోట్లకు పెరిగింది. జాతీయ పెన్షన్ పథకంలో 68 లక్షల మందికిపైగా ప్రభుత్వ ఉద్యోగులు సభ్యులు కాగా, ప్రైవేటు రంగంలో 22 లక్షల మంది చందాదారులున్నారు. ఇక అటల్ పెన్షన్ యోజన కింద 2.11 కోట్ల మందికిపైగా చందాదారులు నమోదయ్యారు.
బొగ్గు మంత్రిత్వ శాఖ
డంపర్లలో డీజిల్ను ఎల్ఎన్జితో భర్తీ చేయడానికి ఎమిషన్-పైలట్ ప్రాజెక్ట్ను మరింత తగ్గించడానికి కోల్ ఇండియా ప్రయత్నం
డీజిల్ వినియోగాన్ని 40 శాతం వరకు తగ్గించే అవకాశం ఉంది; తద్వారా ఇంధనంపై సంవత్సరానికి రూ.500 కోట్ల వరకూ ఆదా
కార్బన్ ఉద్గారాలను మరింత తగ్గించడానికి, కోల్ ఇండియా లిమిటెడ్ , బొగ్గు మంత్రిత్వ శాఖ ఇటీవలే డంపర్లలో లిక్విఫైడ్ నేచురల్ గ్యాస్  కిట్లను తిరిగి అమర్చే ప్రక్రియను ప్రారంభించింది. గనులలో బొగ్గు రవాణాకు ఉపయోగించి పెద్ద ట్రక్కుల్లో వీటిని ఉపయోగిస్తారు. సిఐఎల్ ప్రపంచంలోనే అతిపెద్ద బొగ్గు గనుల సంస్థ. ఇది రూ.3500 కోట్లకు పైగా ఖర్చుతో సంవత్సరానికి 4 లక్షల కిలోలీటర్ల డీజిల్ను ఉపయోగిస్తుంది.
 లిమిటెడ్ మరియు బిఈఎంఎల్ లిమిటెడ్తో కలిసి కంపెనీ ఒక అవగాహన ఒప్పందం కుదుర్చుకుంది. దీని ప్రకారం అనుబంధ సంస్థ మహానది కోల్ఫీల్డ్స్ లిమిటెడ్ లో పనిచేస్తున్న దాని రెండు 100 టన్నుల డంపర్లలో ఎల్ఎన్జి కిట్లను రీట్రోఫిట్ చేయడానికి పైలట్ ప్రాజెక్ట్ను చేపట్టింది. ఎన్ఎన్జి కిట్ విజయవంతంగా రీట్రోఫిట్ చేయబడి మరియు పరీక్షించబడిన తర్వాత ఈ డంపర్లు డ్యూయల్ ఫ్యూయల్ సిస్టమ్తో పని చేయగలవు మరియు ఎన్ఎన్జీ వినియోగంతో వాటి కార్యకలాపాలు గణనీయంగా చౌకగా మరియు శుభ్రంగా ఉంటాయి.
ఓపెన్కాస్ట్ బొగ్గు గనులలో సిఐఎల్కు 2500 కంటే ఎక్కువ డంపర్లు ఉన్నాయి. సిఐఎల్ ఉపయోగించే మొత్తం డీజిల్లో 65 నుండి 75 శాతం వరకు రవాణాకు వినియోగిస్తున్నాయి. ఎల్ఎన్జి డీజిల్ వినియోగాన్ని 30 నుండి 40 శాతం భర్తీ చేస్తుంది మరియు డంపర్లతో సహా అన్ని హెవీ ఎర్త్ మూవింగ్ మెషీన్లను ఎల్ఎన్జి కిట్లతో రీట్రోఫిట్ చేస్తే ఏటా రూ. 500 కోట్ల పొదుపుకు మార్గం సుగమం చేస్తుంది మరియు ఇంధన ధరను దాదాపు 15 శాతం తగ్గించవచ్చు.
పైలట్ ప్రాజెక్ట్ మరియు డంపర్ల పనితీరుపై సాంకేతిక అధ్యయనం పూర్తయిన తర్వాత ప్రాజెక్ట్ యొక్క వ్యయ ఆర్థిక శాస్త్రం మూల్యాంకనం చేయబడుతుంది. పైలట్ ప్రాజెక్టు ఏడాది చివరి నాటికి పూర్తయ్యే అవకాశం ఉంది. ఆ ఫలితాల ఆధారంగా సిఐఎల్ తన హెచ్ఈఎంఎంలలో ముఖ్యంగా డంపర్లలో ఎల్ఎన్జి యొక్క బల్క్ వినియోగం గురించి నిర్ణయిస్తుంది. ప్రాజెక్ట్ విజయవంతమైతే కేవలం ఎన్ఎన్జి ఇంజిన్లతో మాత్రమే హెచ్ఈఎంఎంలను కొనుగోలు చేయాలని సిఐఎల్ యోచిస్తోంది. తద్వారా ఆ సంస్థ కార్బన్ ఉద్గారాలను భారీగా తగ్గించడంతో పాటు స్థిరమైన లక్ష్యాలను సాధించడంలో సహాయపడుతుంది.
ప్రపంచవ్యాప్తంగా అధిక సామర్థ్యం గల మైనింగ్ డంప్ ట్రక్కులలో ఎన్ఎన్జీ హైబ్రిడ్ ఆపరేషన్ యూఎస్, కెనడా, మెక్సికో, రష్యా మరియు ఘనా దేశాల్లో అమలు చేయబడుతోంది.
వాణిజ్యం, పరిశ్రమల మంత్రిత్వ శాఖ
2013-14 నుంచి ఎలక్ట్రానిక్ వస్తువుల ఎగుమతులు 88% పెరిగాయి.
ప్రభుత్వం చేపట్టిన పలు కార్యక్రమాలు నాణ్యతతో పాటు ప్రపంచవ్యాప్తంగా పోటీ ఉత్పత్తుల దేశీయ తయారీకి ప్రోత్సాహాన్ని అందిస్తున్నాయి
భారతదేశ ఎలక్ట్రానిక్ వస్తువుల ఎగుమతి 2013-14లో యూఎస్డీ 6600 మిలియన్ల నుండి 2021-22 నాటికి యూఎస్డీ 12,400 మిలియన్లకు అంటే దాదాపు 88% పెరిగింది. మొబైల్ ఫోన్లు, ఐటీ హార్డ్వేర్ , కన్స్యూమర్ ఎలక్ట్రానిక్స్ , పారిశ్రామిక ఎలక్ట్రానిక్స్ మరియు ఆటో ఎలక్ట్రానిక్స్ ఈ రంగంలో కీలక ఎగుమతులుగా ఉన్నాయి.
నేషనల్ పాలసీ ఆన్ ఎలక్ట్రానిక్స్ 2019  దేశంలోని ప్రధాన భాగాలను అభివృద్ధి చేయడానికి మరియు పరిశ్రమకు ప్రపంచవ్యాప్తంగా పోటీ పడేందుకు వీలు కల్పించే వాతావరణాన్ని సృష్టించడం ద్వారా దేశంలో ఎలక్ట్రానిక్స్ సిస్టమ్ డిజైన్ మరియు మ్యానుఫ్యాక్చరింగ్ కి గ్లోబల్ హబ్గా భారతదేశాన్ని నిలబెట్టాలని లక్ష్యంగా పెట్టుకుంది. అందులో భాగంగా లార్జ్ స్కేల్ ఎలక్ట్రానిక్స్ తయారీకి సంబంధించిన ప్రొడక్షన్ లింక్డ్ ఇన్సెంటివ్ స్కీమ్ , ఎలక్ట్రానిక్ కాంపోనెంట్స్ మరియు సెమీకండక్టర్స్  తయారీని ప్రోత్సహించే పథకం, సవరించిన ఎలక్ట్రానిక్స్ మ్యానుఫ్యాక్చరింగ్ క్లస్టర్ల కోసం ఐటీపీసీ స్కీమ్  లింక్డ్ ఎలక్ట్రానిక్స్ రంగానికి ప్రోత్సాహాన్ని అందించడానికి మరియు అవసరమైన పర్యావరణ వ్యవస్థను స్థాపించడానికి హార్డ్వేర్ ప్రవేశపెట్టబడింది.
ఎగుమతుల్లో భారతదేశం స్థిరమైన వృద్ధిని సాధిస్తోంది. భారతదేశ సరుకుల ఎగుమతి జనవరి 2021లో యూఎస్డీ 27.54 బిలియన్లు ఉండగా అది జనవరి 2022లో 23.69% పెరిగి యూఎస్డీ 34.06 బిలియన్లకు చేరిందని గమనించవచ్చు; జనవరి 2020లో యూఎస్డీ 25.85 బిలియన్ల కంటే 31.75% పెరుగుదలను నమోదు చేసింది.
2021-22 లో భారతదేశ సరుకుల ఎగుమతి 2020-21 లో యూఎస్డీ 228.9 బిలియన్ల కంటే 46.53% పెరిగి యూఎస్డి 335.44 బిలియన్లకు చేరుకుంది; 2019-20 లో యూఎస్డి 264.13 బిలియన్ల కంటే 27.0% పెరుగుదలను సూచిస్తుంది.
ఎగుమతులను పెంచేందుకు ప్రభుత్వం అనేక చురుకైన చర్యలు తీసుకుంటోంది. ముఖ్యంగా మహమ్మారి సమయంలో ఎగుమతి రంగం ఎదుర్కొంటున్న అడ్డంకులు, అవాంతరాలు మరియు అవరోధాలను తొలగించడంలో సహాయపడటానికి ఎక్స్పోర్ట్ మానిటరింగ్ డెస్క్ ఏర్పాటు చేయబడింది.
రిడెండెన్సీలు మరియు కాలం చెల్లిన నిబంధనలను తొలగించడానికి వాణిజ్య శాఖ ఆధ్వర్యంలోని వివిధ చట్టాలు సమీక్షించబడుతున్నాయి. అనేక ద్వైపాక్షిక వాణిజ్య ఒప్పందాలు గొప్ప శక్తితో కొనసాగిస్తున్నారు. ఒక జిల్లా ఒక ఉత్పత్తి  వంటి కార్యక్రమాల ద్వారా భారతదేశంలోని ప్రతి జిల్లాను ఎగుమతి కేంద్రంగా అభివృద్ధి చేసేందుకు ప్రభుత్వం కట్టుబడి ఉంది. వివిధ ఎగుమతిదారుల ఆధారిత పథకాల ద్వారా ఎగుమతిదారులకు మద్దతు కూడా అందించబడుతోంది. హేతుబద్ధీకరణ మరియు డీక్రిమినలైజేషన్ ద్వారా సమ్మతి భారాన్ని తగ్గించడానికి ప్రయత్నాలు జరుగుతున్నాయి మరియు వ్యాపారాన్ని సులభతరం చేయడానికి అనేక కార్యక్రమాలు అమలు చేయబడుతున్నాయి.
ఎగుమతిదారులకు లైసెన్సింగ్ అందించడానికి మరియు వారి ఫిర్యాదులను పరిష్కరించడానికి ఐటీ ఆధారిత ప్లాట్ఫారమ్ పనిలో ఉంది. విశ్వసనీయ సరఫరాదారుగా భారతదేశం యొక్క గ్లోబల్ స్టాండింగ్ను మెరుగుపరచడానికి భారత ఎగుమతుల బ్రాండింగ్ విలువను పెంపొందించడానికి ప్రభుత్వం కృషి చేస్తోంది మరియు ప్రపంచ విలువ గొలుసుతో దేశాన్ని సమం చేయడానికి చురుకైన చర్యలు చేపట్టడం జరిగింది.
ఆర్థిక మంత్రిత్వ శాఖ
పుణె, థానే కి చెందిన యునికార్న్ స్టార్టప్ గ్రూప్పై ఆదాయపు పన్ను శాఖ సోదాలు
నిర్మాణ సామగ్రి టోకు మరియు రిటైల్ వ్యాపారం చేస్తున్న పుణె, థానే కి చెందిన యునికార్న్ స్టార్టప్ గ్రూప్పై ఆదాయపు పన్ను శాఖ ఈ నెల 9న సోదాలు నిర్వహించింది. దేశ వ్యాప్తంగా కార్యకలాపాలు విస్తరించి ఉన్న ఈ గ్రూప్ వార్షిక టర్నోవర్ రూ. 6,000 కోట్లు. మహారాష్ట్ర, కర్ణాటక, ఆంధ్రప్రదేశ్, ఉత్తరప్రదేశ్, మధ్యప్రదేశ్లలో మొత్తం 23 ప్రాంగణాలలో సోదాలు చేశారు. .
ఈ సందర్బంగా హార్డ్ కాపీ డాక్యుమెంట్లు మరియు డిజిటల్ డేటా రూపంలో పెద్ద సంఖ్యలో నేరారోపణ సాక్ష్యాలు బయటపడ్డాయి వాటిని అధికారులు స్వాధీనం చేసుకున్నారు. ఈ ఆధారాల ప్రకారం, ఈ గ్రూప్ బోగస్ కొనుగోళ్లతో, భారీగా లెక్కలు చూపని ఖర్చులు, ఎంట్రీలతో రూ. 400 కోట్లు లావాదేవీలు చూపింది. ఈ ఆధారాలను గ్రూప్ డైరెక్టర్ల దృష్టిలో ఉంచారు. వారు ఇంకా రూ. 224 ఎక్కువ అదనపు ఆదాయాన్ని వెల్లడించారు.
అధిక ప్రీమియంతో షేర్లను జారీ చేయడం ద్వారా మారిషస్ మార్గం ద్వారా గ్రూప్ భారీ విదేశీ నిధులను పొందినట్లు సోదాలలో వెల్లడైంది.
సెర్చ్ ఆపరేషన్ సమయంలో, కొన్ని ముంబై మరియు థానే ఆధారిత షెల్ కంపెనీల సంక్లిష్ట హవాలా నెట్వర్క్ కూడా బయటపడింది. ఈ షెల్ కంపెనీలు కాగితంపై ఉన్నాయి మరియు వసతి ఎంట్రీలను అందించడం కోసం మాత్రమే సృష్టించబడ్డాయి. ఈ షెల్ ఎంటిటీలు అందించిన వసతి ఎంట్రీల మొత్తం పరిమాణం రూ. 1,500 కోట్లు కంటే ఎక్కువగా ఉందని ప్రాథమిక విశ్లేషణ వెల్లడించింది. ఇప్పటి వరకు లెక్కల్లో చూపని రూ. 1 కోటి, ఆభరణాలు రూ. 22 లక్షలు స్వాధీనం చేసుకున్నారు.తదుపరి విచారణ జరుగుతోంది.
రహదారి రవాణా, హైవేల మంత్రిత్వ శాఖ
ఏప్రిల్-ఆగస్టు లక్ష్యాన్ని అధిగమించిన జాతీయ రహదారి నిర్మాణాలు
లక్ష్యం 2771 కి.మీ. కాగా, 3181 కి.మీ. నిర్మాణం
గతేడాది ఇదే సమయంలో లక్ష్యం 1300 కి.మీ. కాగా, 3300 కి.మీ. నిర్మాణం
కేంద్ర రహదారి రవాణా, హైవేల మంత్రిత్వ శాఖ ఆధ్వర్యంలో, కరోనా సమయంలోనూ జాతీయ రహదారుల నిర్మాణం వేగంగా సాగుతోంది. ఈ ఏడాది ఏప్రిల్-ఆగస్టు కాలానికి 2771 కి.మీ.లను లక్ష్యంగా పెట్టుకుంటే, 3181 కి.మీ. హైవేల నిర్మాణం జరిగింది. ఇందులో 2104 కి.మీ.లను పీడబ్ల్యూడీలు, 879 కి.మీ.లను ఎన్హెచ్ఏఐ, 198 కి.మీ.లను ఎన్హెచ్ఐడీసీఎల్ నిర్మించాయి.
ఈ ఏడాది ఆగస్టు వరకు మొత్తం 3300 కి.మీ. జాతీయ రహదారుల నిర్మాణం జరగ్గా, ఇందులో 2167 కి.మీ.లను పీడబ్ల్యూడీలు, 793 కి.మీ.లను ఎన్హెచ్ఏఐ, 341 కి.మీ.లను ఎన్హెచ్ఐడీసీఎల్ నిర్మించాయి. గతేడాది ఇదే సమయానికి నిర్మాణమైన మొత్తం 1367 కి.మీ. ఈ ఏడాది రహదారుల నిర్మాణ మొత్తం, గతేడాది ఇదే సమయానికి నిర్మించిన రహదారుల పొడవులో రెట్టింపు కంటే ఎక్కువ.
దేశవ్యాప్తంగా 2983 కి.మీ. నిర్మాణానికి ఇప్పటివరకు అనుమతులు ఇచ్చారు. ఇందులో 1265 కి.మీ.లకు పీడబ్ల్యూడీలకు, 1183 కి.మీ.లకు ఎన్హెచ్ఏఐకి, 535 కి.మీ.లకు ఎన్హెచ్ఐడీసీఎల్కు అనుమతులు ఇచ్చారు.
ప్రధాన మంత్రి కార్యాలయం
సంసద్ రత్న అవార్డులు- 2023 తో సమ్మానితులు కానున్న తన తోటి ఎంపి లకు అభినందనల నుతెలియ జేసిన ప్రధాన మంత్రి
సంసద్ రత్న అవార్డులు- 2023 తో సన్మానితులు కానున్న తన తోటి ఎంపి లకు ప్రధాన మంత్రి శ్రీ నరేంద్ర మోదీ అభినందనల ను తెలియ జేశారు.
పార్లమెంటరీ వ్యవహారాల శాఖ కేంద్ర మంత్రి శ్రీ ప్రహ్లాద్ జోశి ట్వీట్ ను ప్రధాన మంత్రి ప్రస్తావిస్తూ -
‘‘సంసద్ రత్న పురస్కారాల ను అందుకోబోతున్న నా తోటి ఎంపి లకు ఇవే అభినందన లు. వారు వారి సమృద్ధమైన అంతర్ దృష్టి తో పార్లమెంటు కార్యకలాపాల ను సుసంపన్నం చేస్తూ ఉండాలి అని ఆకాంక్షిస్తున్నాను.’’ అని ఒక ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
- గత 24 గంటల్లో 2.5 కోట్ల మోతాదులతో భారతదేశంలో అత్యధికంగా ఒకే రోజు టీకాలు వేయబడ్డాయి
- గత 24 గంటల్లో 35,662 కొత్త కేసులు.
- యాక్టివ్ కేసులు మొత్తం కేసుల్లో 1.02% ఉన్నాయి
- ఇండియాలో క్రియాశీల కేస్లోడ్ 3,40,639 గా ఉంది.
- రికవరీ రేటు ప్రస్తుతం 97.65 శాతం గా ఉంది.
- గత 24 గంటలలో కోలుకున్నవారు 33,798. దీనితో మొత్తం కోలుకున్న వారి సంఖ్య 3,26,32,222 కు చేరిక.
- వారపు పాజిటివిటి రేటు 2.02 శాతం. ఇది గత 85 రోజులుగా3 శాతం కంటే తక్కువగా ఉంది.
- రోజువారి పాజిటివిటి రేటు 2.46 శాతం. ఇది గత 19 రోజులుగా 3 శాతం కంటే తక్కువగా ఉంది.
- ఇప్పటివరకు మొత్తం 55.07 కోట్ల కోవిడ్ నిర్ధారణ పరీక్షలు నిర్వహించడం జరిగింది.
కార్పొరేట్ వ్యవహారాల మంత్రిత్వ శాఖ
కోవిడ్-19 నేపథ్యంలో కంపెనీల ఉపశమనానికి రెండు పథకాలు ప్రకటించిన కార్పొరేట్ వ్యవహారాల మంత్రిత్వ శాఖ
చట్టాన్ని గౌరవించే సంస్థలకు మరియు పరిమిత బాధ్యత భాగస్వామ్యాలకు  భారం తగ్గించడానికి ‘కంపెనీల ఫ్రెష్ స్టార్ట్ స్కీమ్, 2020’
‘ఎల్ఎల్పి సెటిల్మెంట్ స్కీమ్, 2020’
చట్టాన్నిఅతిక్రమించకుండా గౌరవించే సంస్థలకు, పరిమిత బాధ్యత భాగస్వామ్యాలకు  ఉపశమనం కలిగించేందుకు కోవిడ్-19 నేపథ్యంలో కేంద్ర ప్రభుత్వం చేస్తున్న ప్రయత్నాలకు అనుగుణంగా, కార్పొరేట్ వ్యవహారాల మంత్రిత్వ శాఖ  “కంపెనీల తాజా ప్రారంభ పథకం, 2020” ను ప్రవేశపెట్టింది. బకాయిల వ్యవధితో సంబంధం లేకుండా, ఏదైనా ఫైలింగ్ సంబంధిత బకాయిలను సరి చేయడానికి, కొత్త అవకాశం ఇవ్వడానికి కంపెనీలు, ఎల్ఎల్పిలకు తొలిసారిగా ఇటువంటి అవకాశాన్ని అందించడానికి ఇప్పటికే అమలులో ఉన్న “ఎల్ఎల్పి సెటిల్మెంట్ స్కీమ్, 2020” ను సవరించారు. తాజా ప్రారంభ పథకం, సవరించిన ఎల్ఎల్పి సెటిల్మెంట్ స్కీమ్, కోవిడ్-19 వల్ల చోటుచేసుకున్న అసాధారణ ప్రజారోగ్య పరిస్థితులలో నిబద్ధతని ప్రోత్సహిస్తుంది, ఈ కారణంగా ఉత్పన్నమయ్యే భారాన్ని తగ్గిస్తుంది.
రెండు పథకాల యొక్క ప్రత్యేకత ఏమిటంటే కంపెనీలు లేదా ఎల్ఎల్పిలు, 2020 ఏప్రిల్ 1 నుండి 2020 సెప్టెంబర్ 30 వ తేదీ మధ్యలో కంపెనీల రిజిస్ట్రార్ కు తో ఆలస్యంగా దాఖలు చేయడానికి పడే అదనపు ఫైలింగ్ ఫీజులను ఒక సారి మాఫీ చేయడం. ఈ పథకం వివిధ ఫైలింగ్ అవసరాలకు కొంత ఉపశమనం కలిగించడమే కాకుండా, వారిపై ఆర్ధిక భారాన్ని కూడా తగ్గించినట్టవుతుంది. ముఖ్యంగా దీర్ఘకాలంగా పేరుకుపోయిన బకాయిల నుండి సడలింపు దొరడమే కాకుండా కొత్తగా వారి కార్యకలాపాలను ప్రారంభించుకోడానికి అవకాశం ఇస్తుంది.
రిటర్న్ లు దఖలు పరచడంలో జరిగిన జాప్యానికి విధించే అపరాధ రుసుముతో పాటు ఇప్పటికే వివిధ కారణాలతో విధించిన అపరాధ రుసుము విషయంలో ప్రారంభించిన చర్యలలో సడలింపు ఉంటుంది. అలాగే ప్రాంతీయ డైరెక్టర్ల ముందు అప్పీల్ చేసుకునేందుకు అదనపు సమయం కూడా ఇస్తారు. ఈ సడలింపు కేవలం ఎంసిఏ21 లో ఫైలింగ్ లో జరిగిన జాప్యానికి వర్తిస్తుంది. ఇతర చట్టోల్లంఘనలకు వర్తించదు.కార్పొరేట్ వ్యవహారాల మంత్రిత్వ శాఖ ఈ మర్చి 30న విడుదల చేసిన సర్క్యూలర్లలో ఈ కొత్త పథకాల వివరాలు పరిశీలించవచ్చు.
ప్రధాన మంత్రి కార్యాలయం
తెలంగాణ రాష్ట్ర స్థాపన దినం సందర్భం లో ఆ రాష్ట్ర ప్రజల కు శుభాకాంక్ష లు తెలిపిన ప్రధాన మంత్రి
తెలంగాణ రాష్ట్ర స్థాపన దినం సందర్భం లో ప్రధాన మంత్రి శ్రీ నరేంద్ర మోదీ ఆ రాష్ట్ర ప్రజల కు శుభాకాంక్షలను వ్యక్తం చేశారు.
‘‘తెలంగాణ స్థాపన దినం సందర్భం లో రాష్ట్ర ప్రజానీకానికి ఇవే శుభాకాంక్ష లు. రాష్ట్రానికి అద్వితీయ సంస్కృతి వరం గా లభించింది. మరి అక్కడి ప్రజలు చాలా కష్టపడే స్వభావం కలిగినటువంటి వారు; అనేక రంగాల లో వారు రాణించారు. తెలంగాణ ప్రజలకు చక్కని ఆరోగ్యం లభించాలని, వారంతా క్షేమం గా ఉండాలని నేను ప్రార్థిస్తున్నాను.’’ అని ప్రధాన మంత్రి ఒక ట్వీట్ లో పేర్కొన్నారు.
ప్రధాన మంత్రి కార్యాలయం
గోవా స్థాపన దినం నాడు ఆ రాష్ట్ర ప్రజల కు అభినందనలు తెలిపిన ప్రధాన మంత్రి
గోవా స్థాపన దినం సందర్భం లో ప్రధాన మంత్రి శ్రీ నరేంద్ర మోదీ ఆ రాష్ట్ర ప్రజల కు అభినందనలు తెలిపారు.
‘‘గోవా ప్రజల కు వారి రాష్ట్ర స్థాపన దినం నాడు ఇవే అభినందనలు. ఈ రాష్ట్రం ప్రగతి తాలూకు నూతన శిఖరాల ను అందుకోవాలిగాక. గోవా ప్రజలకు చక్కని ఆరోగ్యం దక్కాలని, వారి శ్రేయం కోసం నేను ప్రార్థిస్తున్నాను’’ అని ప్రధాన మంత్రి ఒక ట్వీట్ లో పేర్కొన్నారు.
రహదారి రవాణా, హైవేల మంత్రిత్వ శాఖ
అటవీ ప్రవేశ కేంద్రాల వద్ద ఫాస్ట్ట్యాగ్ ఆధారిత చెల్లింపులను సాధ్యం చేసిన ఎన్హెచ్ఐఎ
అటవీ ప్రాంతంలోకి వాహనాలు సాఫీగా, సమర్ధవంతంగా ప్రవేశించే ప్రక్రియను సులభతరం చేసేందుకుఎన్హెచ్ఎఐ విలీనం చేసిన కంపెనీ అయిన ఇండియన్ హైవేస్ మేనేజ్మెంట్ కంపెనీ లిమిటెడ్ , ఆంధ్రప్రదేశ్, తెలంగాణ రాష్ట్రాలలో వ్యాపించి ఉన్న నాగార్జున సాగర్- శ్రీశైలం టైగర్ రిజర్వ్ తో ఎలక్ట్రానిక్ టోలింగ్ను నిర్వహించేందుకు అవగాహనా ఒప్పందంపై సంతకాలు చేసింది. ఈ చొరవ అటవీ ప్రవేశ కేంద్రాల వద్ద ఫాస్ట్ట్యాగ్  ఆధారిత చెల్లింపు వ్యవస్థను అందించడంతో పాటుగా టైగర్ రిజర్వ్లోని వివిధ ప్రవేశ ద్వారాల వద్ద ఫాస్ట్ట్యాగ్ ద్వారా పర్యావరణ వ్యవస్థ నిర్వహణ రుసుము వసూలు చేసే లబ్ధిని అందించడాన్ని లక్ష్యంగా పెట్టుకుంది.
ఫాస్ట్ట్యాగ్ వ్యవస్థ అన్ని టోల్ ప్లాజాల వద్ద ఆటోమేటిక్ టోల్ పేమెంట్స్ ను సాధ్యం చేసేందుకు రేడియో ఫ్రీక్వెన్సీ ఐడెంటిఫికేషన్  సాంకేతిక అన్ని టోల్ ప్లాజాల వద్ద యాంత్రిక దారి సుంకం చెల్లింపులను సాధ్యం చేస్తుంది. భారతదేశవ్యాప్తంగా అన్ని 4- చక్రాలు & ఆ పై వాహనాలన్నింటికీ ఫాస్ట్ట్యాగ్ కలిగి ఉండడాన్ని తప్పనిసరి చేయడం జరిగింది. అటవీ ప్రవేశ కేంద్రాలన్నింటి వద్దా ఫాస్ట్ట్యాగ్ ఆధారిత చెల్లింపులను సాధ్యం చేయడం వల్ల, సందర్శకులు పొడవైన క్యూలను, ఆలస్యాన్ని నివారించడం ద్వారా ఎటువంటి ఆటంకాలూ లేకుండా ఈ ప్రాంతాల సహజ సౌందర్యాన్ని, వన్యప్రాణులను వీక్షించేందుకు అవకాశం కలుగుతుంది.
ఐహెచ్ఎంసిఎల్, అటవీ విభాగం మధ్య ఈ భాగస్వామ్యం సుస్థిర పర్యాటకాన్ని ప్రోత్సహించడం, అటవీ ప్రవేశ కేంద్రాల వద్ద వాహనాల ఉద్గారాలను అరికట్టడం ద్వారా సహజ వనరులను సంరక్షించడంలో ఒక ముఖ్యమైన అడుగు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్-19 రోగుల పరీక్ష కోసం శాస్త్రవేత్తల వినూత్న ఆవిష్కరణ
టెలిఫోన్ బూత్ వంటి వ్యాధివ్యాప్తి నిరోధక గదికి SCTIMST రూపకల్పన
తాకకుండానే పరీక్షించే వీలు – రోగి వెళ్లాక యూవీ లాంప్తో బూత్ ప్రక్షాళన
ముందుచూపుతో రూపొందించిన ఉపకరణం: DST కార్యదర్శి అశుతోష్ శర్మ
భారత ప్రభుత్వం శాస్త్ర-సాంకేతిక విభాగం  కింద కేరళలోని త్రివేండ్రంలో స్వయంప్రతిపత్తిగల ‘శ్రీ చిత్ర తిరునాళ్ ఇన్స్టిట్యూట్ ఫర్ మెడికల్ సైన్సెస్ అండ్ టెక్నాలజీ’  కోవిడ్-19 రోగులను పరీక్షించేందుకు వినూత్న ఉపకరణాన్ని ఆవిష్కరించింది. రోగుల నుంచి డాక్టర్లకు వైరస్ సోకకుండా ఈ సంస్థ శాస్త్రవేత్తలు టెలిఫోన్ బూత్ తరహాలో వ్యాధి వ్యాప్తి నిరోధక గదిని రూపొందించారు. ఇందులో ఒక సాధారణ లైటు, 254 నానోమీటర్ల తరంగదైర్ఘ్యం గల 15వాట్ల అతినీల లోహిత  బల్బ్, టేబుల్ ఫ్యాన్, ర్యాక్ ఉంటాయి. ఈ బూత్కు ఒకవైపుగల ద్వారం నుంచి రోగి లోనికి ప్రవేశిస్తారు. రెండోవైపున చేతులు మాత్రమే పట్టే రెండు మార్గాలుంటాయి. వీటిలో ఒకదాని నుంచి గ్లోవ్స్ తొడుక్కున్న చేతిని, రెండో మార్గం నుంచి స్టెత్స్కోప్ను డాక్టర్లు లోనికి చాపి రోగిని పరీక్షిస్తారు. ఆ తర్వాత ప్రతి రోగి బయటకు వెళ్లగానే- బూత్లోని UV లైట్ ఆన్ చేస్తారు. దీంతో బూత్లో వైరస్ సముదాయం ఉంటే 3 నిమిషాల్లో పూర్తిగా నాశనమైపోతుంది. అనంతరం మరొక రోగిని లోనికి అనుమతిస్తారు. “రోగులకు ప్రత్యక్ష సేవలందించే డాక్టర్లకు, ఇతర సిబ్బందికి పూర్తి భద్రతనిచ్చేలా ఎంతో ముందుచూపుతో శాస్త్రవేత్తలు దీన్ని రూపొందించారు” అని డీఎస్టీ కార్యదర్శి ప్రొఫెసర్ అశుతోష్ శర్మ ఈ సందర్భంగా అభినందించారు.
రక్షణ మంత్రిత్వ శాఖ
దేశీయంగా అభివృద్ధి చేసిన ఉపరితలం- నుంచి- ఉపరితల క్షిపణిని రెండవసారి విజయవంతంగా ప్రయోగించి, పరీక్షించిన డిఆర్డిఒ
దేశీయంగా అభివృద్ధి చేసిన సంప్రదాయ ఉపరితలం నుంచి ఉపరితల క్షిపణి ప్రళయ్ రెండవ ప్రయోగాన్ని 23 డిసెంబర్ 2021న ఓడిషా తీరంలోని డాక్టర్ ఎపిజె అబ్దుల్ కలాం దీవి నుంచి డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్  విజయవంతంగా నిర్వహించింది. తొలిసారి, ఒక బాలిస్టిక్  క్షిపణని వరుసగా రెండు రోజులలో రెండుసార్లు విజయవంతంగా ప్రయోగించి పరీక్షించడం జరిగింది. మిషన్ లక్ష్యాలన్నింటినీ ఈ ప్రయోగం నెరవేర్చింది. ఈ ప్రయోగం క్షిపణిలోని రెండు కన్ఫిగరేషన్ ని రుజువు చేస్తుంది.
నేటి ప్రయోగంలో, ఆయుధ ఖచ్చితత్వాన్ని, ఘాతుకతను నిరూపించేందుకు ప్రళయ్ క్షిపణిని అధిక భారం తో, భిన్న పరిధిలో పరీక్షించారు. ఈ ప్రయోగాన్ని తూర్పు తీరం వెంట మోహరించిన టెలిమెట్రీ, రాడార్, ఎలక్ట్రో ఆప్టిక్ ట్రాకింగ్ వ్యవస్థ, ప్రభావం చూపే ప్రదేశం వద్ద నిలిపిన డౌన్ రేంజ్ నౌకలు సహా అన్ని రేంజ్ సెన్సార్లు, సాధనాల ద్వారా పర్యవేక్షించడం జరిగింది.
అభివృద్ధి ప్రయోగ పరీక్షలు వరుసగా జరిపినందుకు డిఆర్డిఒను, సంస్థ అనుబంధ బృందాలను రక్షణ మంత్రి రాజ్నాథ్ సింగ్ అభినందించారు. ఈ విజయవంతమైన ప్రయోగ పరీక్షకు కారణమైన బృందాన్ని అభినందిస్తూ, బలమైన నమూనా, , అభివృద్ది సామర్ధ్యాలు రక్షణ రంగం ఆర్&డికి ఉన్నాయని దేశం రుజువు చేసిందని రక్షణ శాఖ కార్యదర్శి, డిఆర్డిఒ చైర్మన్ డాక్టర్ జి సతీష్ రెడ్డి అన్నారు.
ప్రధాన మంత్రి కార్యాలయం
శ్రీ బుద్ధదేబ్ దాస్ గుప్త కన్నుమూత పట్ల సంతాపం తెలిపిన ప్రధాన మంత్రి
చలనచిత్ర దర్శకుడు, మేధావి, కవి శ్రీ బుద్ధదేబ్ దాస్ గుప్త కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
‘‘శ్రీ బుద్ధదేబ్ దాస్ గుప్త మరణ వార్త దు:ఖాన్ని కలిగించింది. ఆయన విభిన్న కృతులు సమాజం లోని అన్ని వర్గాల హృదయ తంత్రుల ను స్పర్శించాయి. ఆయన ప్రముఖ మేధావి, కవి కూడాను. ఈ బాధాకరమైనటువంటి ఘడియ లో, ఆయన కుటుంబానికి, ఆయనను అభిమానించే వారికి కలిగిన దు:ఖం లో నేను సైతం పాలుపంచుకొంటున్నాను. ఓమ్ శాంతి.’’ అని శ్రీ నరేంద్ర మోదీ ఒక ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ నిఘాపై ఢిల్లీ లెఫ్టినెంట్ గవర్నర్, ఆరోగ్యశాఖ మంత్రి తదితరులతో
కేంద్ర ఆరోగ్య-కుటుంబ సంక్షేమశాఖ మంత్రి డాక్టర్ హర్షవర్ధన్ సమీక్ష
ప్రపంచ మహమ్మారిపై రాజీలేని పోరాటంలో భాగంగా దృఢసంకల్పం,
అప్రమత్తతతో నిఘా బాధ్యతలు నిర్వర్తించాలని అధికారులకు సూచన;
దేశంలో ప్రస్తుత పరిస్థితుల రీత్యా పరస్పర సంధానం-అధిక జనసాంద్రతగల ప్రాంతాల్లో బహుముఖ నియంత్రణ వ్యూహం అవసరం: డాక్టర్ హర్షవర్ధన్
ఢిల్లీలో కోవిడ్-19 ప్రస్తుత స్థితిపై లెఫ్టినెంట్ గవర్నర్, ఆరోగ్యశాఖ మంత్రి అశ్వనీకుమార్ చౌబే, ఇతర సీనియర్ కరోనా నిఘా అధికారులతో కేంద్ర ఆరోగ్య-కుటుంబ సంక్షేమశాఖ మంత్రి డాక్టర్ హర్షవర్ధన్ దృశ్య-శ్రవణ మాధ్యమ సమీక్ష నిర్వహించారు. ఈ సందర్భంగా ఢిల్లీ నగరంలోని హాట్స్పాట్లుసహా పరిస్థితి ఆందోళనకరంగా ఉన్న ప్రాంతాల గురించి జాతీయ వ్యాధి నియంత్రణ కేంద్రం  డైరెక్టర్ డాక్టర్ సుజీత్కుమార్ సింగ్ ప్రదర్శనపూర్వక వివరణ ఇచ్చారు. వివిధ అంశాలపై డాక్టర్ హర్షవర్ధన్ వారందరితోనూ లోతుగా చర్చించారు. కోవిడ్-19 నియంత్రణకు సంబంధించి దేశంలోని 307 జిల్లాలు ప్రస్తుతం గ్రీన్జోన్లో ఉన్నాయని మంత్రి వివరించారు. అలాగే 297 ఆరెంజ్ జోన్లో, 128 రెడ్జోన్లో ఉన్నాయని విశదీకరించారు. ఈ సంఖ్యలు నిత్యం మారిపోతూనే ఉంటాయన్నారు. వీలైనంత త్వరగా మరిన్ని జిల్లాలను గ్రీన్జోన్ పరిధిలోకి తేవాల్సి ఉందని స్పష్టం చేశారు. వాస్తవానికి 76 జిల్లాల్లో 7 రోజులుగా కొత్త కేసులు నమోదు కాలేదని, అలాగే 14 రోజులుగా 45 జిల్లాల్లో, 21 రోజులుగా 39 జిల్లాల్లో, 28 రోజులుగా 17 జిల్లాల్లో ఒక్క కొత్త కేసు కూడా నమాదు కాలేదని వివరించారు. తదనుగుణ అంచనాలు, వర్గీకరణ ద్వారా ఆయా జిల్లాలను రెడ్జోన్ నుంచి ఆరెంజ్... ఆపైన గ్రీన్జోన్ జాబితాలోకి చేరుస్తున్నట్లు డాక్టర్ హర్షవర్ధన్ వివరించారు. అదేవిధంగా కేసుల రెట్టింపు వ్యవధి రీత్యా పరిస్థితి క్రమంగా మెరుగుపడుతున్నదని, ఈ మేరకు గడచిన 14 రోజులలో 8.7 శాతం... 7 రోజులలో 10.2 శాతానికిపైగా... 3 రోజులలో 10.9 శాతంగా నమోదైనట్లు వివరించారు. ఇక దేశ రాజధాని ఢిల్లీలో రెడ్జోన్లు  96 నుంచి 98 ఉండగా, ఈ సంఖ్య మరింత పెరుగుతుండటంపై ఆందోళన వ్యక్తంచేశారు. మరోవైపు కోవిడ్-19 రోగులకు సేవలందిస్తున్న ఆరోగ్య కార్యకర్తలు, పారామెడికల్ సిబ్బంది, డాక్టర్లు వ్యాధిబారిన పడటం ఆరోగ్య సంరక్షణ వ్యవస్థపై ప్రతికూల ప్రభావం చూపుతున్నదని ఆవేదన వెలిబుచ్చారు. ఈ నేపథ్యంలో వాడిన వ్యక్తిగత రక్షణ సామగ్రి, ఎన్95 మాస్కులు తదితరాల నిర్మూలనకు ప్రామాణిక కార్యాచరణ ప్రక్రియను అనుసరించాల్సిన అవసరం ఎంతయినా ఉందని స్పష్టం చేశారు. అలాగే ఢిల్లీ పరిధిలోని వివిధ జిల్లాల్లో పరిస్థితిపై డాక్టర్ హర్షవర్ధన్ కలెక్టర్లతో సమీక్షించారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కొవిడ్ 19 ప్రజా ఫిర్యాదులపై డిఎఆర్పిజీ కార్యదర్శి కేంద్ర మంత్రిత్వ శాఖలు / విభాగాల ఫిర్యాదు అధికారులతో మరియు రాష్ట్ర ప్రభుత్వాలు / కేంద్రపాలిత ప్రాంతాలతో సమీక్షించారు.
పౌరుల కేంద్రీకృత సేవలను సమయానుసారంగా కొనసాగించడంతో పాటు మహమ్మారి కాలంలో సమయ పరిమితిని మరియు నాణ్యమైన ఫిర్యాదుల పరిష్కారాన్ని కొనసాగించాల్సిన అవసరాన్ని ఈ సందర్భంగా నొక్కి చెప్పారు.
ఈ రోజు 84 కేంద్ర మంత్రిత్వ శాఖలు / విభాగాల గ్రీవెన్స్ అధికారులు మరియు రాష్ట్ర / యుటి ప్రభుత్వాల గ్రీవెన్స్ అధికారులతో జరిగిన రెండు సమీక్ష సమావేశాలకు డిఎఆర్పిజీ కార్యదర్శి అధ్యక్షత వహించారు. మహమ్మారి కాలంలో సమయపాలన ఫిర్యాదుల పరిష్కారానికి ప్రభుత్వం అనుసరించిన విధానాలను ఆయన ఎత్తిచూపారు. మహమ్మారికి సంబంధించిన పౌరుల సమస్యలను పర్యవేక్షించడానికి కేటాయించబడ్డ కొవిడ్-19 పోర్టల్ యొక్క కార్యాచరణ, వాటిలో ప్రతి ఫిర్యాదులకు ప్రత్యేకమైన గుర్తింపు సంఖ్య కేటాయించడం, ఫిర్యాదులను 11 వర్గాలుగా వర్గీకరించడం, ఫిర్యాదుల పరిష్కార సమయాన్ని 60 రోజుల నుండి 3 రోజులకు తగ్గించడం, ఆటో ఉత్పత్తి పరిగణించబడిన విశ్లేషణ కోసం ఇమెయిల్ రిమైండర్లు మరియు రోజువారీ నివేదిక తయారీపై సమీక్షించారు. మార్చి 30, 2020 నుండి మే 3, 2021 వరకు డిఎఆర్పిజీకి చెందిన సిపిజిఆర్ఎఎంఎస్ పోర్టల్ 1.92 లక్షల ఫిర్యాదులను స్వీకరించింది. వీటిలో 1.66 లక్షల కేసులు పరిష్కరించబడ్డాయి. కేంద్ర మంత్రిత్వ శాఖలు / విభాగాలు 1.16 లక్షల పిజి కేసులను పరిష్కరించాయి మరియు రాష్ట్రాలు / యుటిలు 0.50 లక్షల పిజి కేసులను పరిష్కరించాయి. మార్చి 1, 2021 నుండి మే 3, 2021 వరకు సిపిజిఆర్ఎఎంఎస్ పోర్టల్కు 14137 పిజి కేసులు వచ్చాయి, వీటిలో 9267 కేసులు పరిష్కరించబడ్డాయి.
సిపిజిఆర్ఎమ్ఎస్ సంస్కరణలను వేగంగా అమలు చేయడం, సిపిజిఆర్ఎమ్లతో రాష్ట్ర పోర్టల్లను ఏకీకృతం చేయడం, సిపిజిఆర్ఎమ్లతో జిల్లా పోర్టల్లను ఏకీకృతం చేయడం, ప్రజల సమస్యలకు మూలకారణాలను విశ్లేషించడం మరియు సంస్కరణలను తీసుకురావడం, అప్పీలేట్ అథారిటీ వ్యవస్థ యొక్క సమర్థవంతమైన కార్యాచరణలకు సంబంధించిన ముసాయిదాను రూపొందిస్తున్నామని డిఎఆర్పిజి కార్యదర్శి చెప్పారు. మహమ్మారి కాలంలో ఫిర్యాదుల పరిష్కారాన్ని అందించడంలో పౌర కేంద్రీకరణపై దృష్టి పెట్టాలని ఆయన గ్రీవెన్స్ అధికారులందరినీ కోరారు.
<> <> <> <> <>
(Visitor Counter : 141
వ్యవసాయ మంత్రిత్వ శాఖ
ఈ ఖరీఫ్ లో నిరుటి కంటే 13.92% పెరిగిన విత్తిన విస్తీర్ణం జనపనార తప్ప అన్ని పంటల విస్తీర్ణం పెరుగుదల
కోవిడ్ సంక్షోభ సమయంలోనూ వ్యవసాయ, సహకార, రైతు సంక్షేమ విభాగం తీసుకుంటున్న అనేక చర్యల ఫలితంగా క్షేత్ర స్థాయిలో వ్యవసాయ కార్యకలాపాలు చురుగ్గా సాగుతున్నాయి.
1. ఖరీఫ్ పంటలలో విత్తిన విస్తీర్ణం సంతృప్తికరమైన పురోగతి చూపుతోంది. ఆ వివరాలు ఇలా ఉన్నాయి:
ఖరీఫ్ పంటల విత్తిన విస్తీర్ణం: 31.07.2020 నాటికి 882.18 లక్షల హెక్టార్లలో విత్తనాలు, నాట్లు పడ్దాయి. నిరుడు ఇదే కాలంలో విత్తిన విస్తీర్ణం 774.38 లక్షల హెక్టార్లు. ఆ విధంగా నిరుటి కంటే దేశంలో 13.92 % విస్తీర్ణం ఎక్కువగా ఈ ఏడాది విత్తనాలు, నాట్లు పడ్దాయి. పంటల వారీగా వివరాలు ఇలా ఉన్నాయి:
వరి: నిరుడు ఇదే కాలంలో 223.96 లక్షల హెక్టార్లలో నాట్లు పడగా ఈ ఏడాది 266.60 లక్షల హెక్టార్లలో నాట్లు వేశారు.
పప్పు ధాన్యాలు: నిరుడు ఇదే కాలంలో 93.84 లక్షల హెక్టార్లలో విత్తనాలు వేయగా ఈ ఏడాది 111.91 లక్షల హెక్టార్లలో విత్తనాలు వేశారు.
తృణ ధాన్యాలు: నిరుడు ఇదే కాలంలో 139.26 లక్షల హెక్టార్లలో విత్తనాలు వేయగా ఈ ఏడాది 148.34 లక్షల హెక్టార్లలో విత్తనాలు వేశారు.
నూనె గింజలు: నిరుడు ఇదే కాలంలో 150.12 లక్షల హెక్టార్లలో విత్తనాలు వేయగా ఈ ఏడాది 175.34 లక్షల హెక్టార్లలో విత్తనాలు వేశారు.
చెరకు: నిరుడు ఇదే కాలంలో 51.20 లక్షల హెక్టార్లలో నాట్లు పడగా ఈ ఏడాది 51.78 లక్షల హెక్టార్లలో నాట్లు వేశారు
జనపనార: నిరుడు ఇదే కాలంలో 7.05 లక్షల హెక్టార్లలో విత్తనాలు వేయగా ఈ ఏడాది 6.95 లక్షల హెక్టార్లలో విత్తనాలు వేశారు.
(ప్రత్తి: నిరుడు ఇదే కాలంలో 108.95 లక్షల హెక్టార్లలో విత్తనాలు వేయగా ఈ ఏడాది 121.25 లక్షల హెక్టార్లలో విత్తనాలు వేశారు.
కాబట్టి మొత్తంగా చూస్తే ఈరోజు వరకూ కోవిడ్-19 ప్రభావం ఖరీఫ్ పంటల ఆరంభం మీద ఎలాంటి ప్రభావమూ చూపలేదు.
2. 30.07.2020 నాటికి దేశంలో నమోదైన వర్షపాతం 447.1 మిల్లీమీటర్లు కాగా సాధారణ వర్షపాతం 443.3 మిల్లీమీటర్లు. అంటే, 01.06.2020 నుంచి 30.07.2020 మధ్య కాలంలో తేడా 1% గా నమోదైనట్టు లెక్క. కేంద్ర జలసంఘం  అందించిన సమాచారం ప్రకారం దేశవ్యాప్తంగా ఉన్న 123 రిజర్వాయర్లలో నీటి నిల్వ నిరుడు ఇదే సమయంలో ఉన్న నీటి నిల్వ కంటే 141% శాతం అధికం
మరిన్ని వివరాల కోసం ఇక్కడ క్లిక్ చేయండి